Tussen niks en nêrens: July 2012
Uiteindelik weer terug.
Hallo almal. Ja na 'n lang droogte, is ek weer terug. Hopenlik vir goed. Vir almal wat na 22 April verjaar het. Baie geluk. Mag die nuwe lewenjaar net die mooiste vir julle inhou. Ook aan die wat hul huweliksherdenkings gevier het, baie geluk. Sommer aan almal wat 'n spesiale geleentheid gehad het, hoop julle het dit baie geniet. Ek sal probeer om nou ten minste een keer per week weer met julle te gesels. Hou vir my duimvas, sodat ek by my belofte kan bly.
Hallo almal. Ja na 'n lan... Bybelskool » Wat is die Seun? – Galasiërs 4:3-7
Toe ons nog geestelik minderjarig was, het ons die magte van die wêreld soos slawe gedien. Maar in die volheid van die tyd het God sy Seun gestuur. Hy is uit ’n vrou gebore, onder die wet, sodat Hy hulle wat onder die wet is, kan vrykoop, ja, sodat ons tot kinders aangeneem kan word. En omdat julle sy kinders is, het God die Gees van sy Seun gestuur om in ons te lewe. Die Gees in ons roep voortdurend na God: “Abba!” – wat die Aramese woord is vir “Vader”. Jy is dus nie meer slaaf nie, maar kind. En as sy kind het God jou sy erfgenaam gemaak! (NLV)
1. Paulus tref hier ‘n onderskeid tussen geestelik minderjariges wat soos slawe lewe, en kinders in wie God se Gees lewe. In die Grieks word die onderskeid met die woorde nēpioi (onvolwasse kinders) en huioi (volwasse kinders) weergegee. Wat is die uitstaande kenmerke hier van minderjarige en volwasse kinders, en hoe verskil dit volgens die teks?
2. Dink goed na dat God die Gees van sy Seun gestuur het om in jou te lewe. Wat is jou ervaring daarvan en hoe kan jy dit meer ervaar?
3. Lees die verse later vandag weer om jou te herinner aan God se uitnemende gawe aan jou deur sy Gees, dat Hy jou sy kind noem en jou sy erfgenaam maak.